wickkiey/tamil-wikipedia-chunked huggingface dataset:
# எட்மோனியா லூவிசு

## வாழ்க்கை வரலாறு

### ஆரம்ப வாழ்க்கை

எட்மோனியா லூவிசு யூலை 4, 1844 பிறந்ததாக பட்டியலிடப்பட்டுள்ளதுநியூ யோர்க் மாநிலத்திலுள்ள  கிரின்புசு என்னுமிடத்தில் இவர் பிறந்தார். கிரின்புசு இப்போது ரென்சுசில்லர் என அழைக்கப்படுகிறது. லூவிசின்தந்தைஆப்பிரிக்க-எய்ட்டி இனத்தவர், தாய்ஆப்பிரிக்க அமெரிக்க இன மரபுள்ள  அமெரிக்க தொல்குடி இனத்தைத் சேர்ந்தவர். லூவிசின் தாய் சிறந்தகை வினைக் கலைஞரும்  தையற்காரரும் ஆவார். தந்தை பெருமுதலாளியின் வேலைக்காரன்.இக்குடும்ப பின்னணியால் ஈர்க்கப்பட்டு லூவிசு பின்னர் சிற்ப வேலையை தேர்ந்தெடுத்தார்  
லூவிசுக்கு ஒன்பது வயது அடையும் போது அவரின் பெற்றோர்கள் இறந்துவிடுகின்றனர். அவரின் தந்தை 1847இல் இறந்துவிடுகிறார்.
அவரின்மூத்தசகோதரரும்அவரும்அவரின்தாய்வழிஉறவுகளால்தத்துஎடுத்து வளர்க்கப்படுகிறார்கள். அவரின்மூத்த சகோதரர்சாமுவேல் 1835ஆம்ஆண்டு எயிட்டியில் லூவிசின்தந்தைக்கும்அவரது முதல் மனைவிக்கும்பிறந்தவர். அவரது தந்தை இறக்கும் போது சாமுவேல் முடி திருத்துநராக வேலைக்கு சென்றிருந்தார் அப்போதுஅவருக்கு 12 வயதுஆகியிருந்தது. எட்மோனியாவும்சாமுவேலும் 4ஆண்டுகள் தாய்வழி உறவுகளுடன் நயாகராஅருவி நகரத்திலேயேஇருந்தனர். லூசிசும் அவரது உறவுகளும் அமெரிக்கதொல் குடிகளின் கூடைகளையும் நினைவுச்சின்னங்களையும் நயாகராஅருவிடொராண்டோநியுயார்க்நகரங்களுக்குவரும்சுற்றுலாபயணிகளுக்கு விற்று பணம் சம்பாதித்தனர். அச்சமயத்தில் இவரது பெயர்தொல்குடிகள் இவருக்கு வைத்த பெயரான *வைல்ட்பையர்* என்றும் சாமுவேலின் பெயர் *சன்சைன்* என்றும் கூறுவார்கள்.. 1852ஆம் ஆண்டு சாமுவேல் சான் பிரான்சிசுக்கோ, கலிபோர்னியாநகருக்கு , கேப்டன் எசு. ஆர். மில்சு பாதுகாப்பில் சென்றார்.எனினும் சாமுவேல்தன்படிப்புக்கும்தங்கும்இடத்திற்குமான பணத்தை தந்துகொண்டிருந்தார். 1856ஆம் ஆண்டுலூவிசு மக்குராவில்லில் உள்ள நியூயார்க்நடுவண்கல்லூரியில்சேர்ந்தார்..
1958ஆம்ஆண்டுகோடைவிடுமுறையில்வழக்கமானகல்லூரிபடிப்புக்கு தயார் செய்யும் சிறப்புவகுப்பில்படித்தார்.மூன்றுஆண்டுகள்கழித்துஅக்கல்லூரியைவிட்டுவெளியேறினார்.
# ஏரியல் விரிகுடா தீவுகள்

**ஏரியல் விரிகுடா தீவுகள்** *( Aerial Bay Islands)* என்பவை அந்தமான் தீவுகளில் உள்ள ஒரு தீவுக்கூட்டம் ஆகும். இந்தியாவின் ஒன்றியப் பகுதிகளில் ஒன்றான அந்தமான் நிக்கோபார் தீவுகள் நாட்டின் வடக்கு மற்றும் மத்திய அந்தமான் மாவட்ட நிர்வாகத்திற்கு உட்பட்ட பகுதியாகும். இத்தீவுக் கூட்டத்தில் சிமித் தீவு மட்டுமே பெரியதும் குடியிருப்புப் பகுதியுமாகும்.
# ஏரியல் விரிகுடா தீவுகள்

## புவியியல்

13° 18′ 0″ வடக்கு மற்றும் 93° 1′ 48″ கிழக்கு என்ற அடையாள ஆள்கூறுகளில் ஏரியல் விரிகுடா தீவுகள் அமைந்துள்ளன. சாதம் தீவு. ரோசு தீவு, ஆக்சு தீவு முதலியன இங்குள்ள பிற தீவுகளாகும்.
# ஏரியல் விரிகுடா தீவுகள்

## நிர்வாகம்

திக்லிபூர் தாலுக்கா நிர்வாகத்தின் கீழுள்ள ஒரு பகுதியாக, ஏரியல் விரிகுடா தீவுகள் இயங்குகின்றன.
# ஏரியல் விரிகுடா தீவுகள்

## மக்கள் தொகையியல்

இத்தீவுகளில் உள்ள மூன்று கிராமங்களில் மொத்தமாக 600 நபர்கள் வசிக்கின்றனர்.
# ஏவ்சு தீவு

**ஏவ்சு தீவு** *(Aves Island)* என்பது அந்தமான் தீவுகளில் உள்ள ஒரு தீவு ஆகும். இந்தியாவின் ஒன்றியப் பகுதிகளில் ஒன்றான அந்தமான் நிக்கோபார் தீவுகள் நாட்டின் வடக்கு மற்றும் மத்திய அந்தமான் மாவட்ட நிர்வாகத்திற்கு உட்பட்ட பகுதியாகும். அந்தமான் நிக்கோபார் தீவுகளின் தலைநகரம் போர்ட் பிளேரில் இருந்து வடக்காக 140 கிலோமீட்டர் தொலைவில் ஏவ்சு தீவு அமைந்துள்ளது.
# ஏவ்சு தீவு

## புவியியல்

12° 54′ 54″ வடக்கு மற்றும் 92° 56′ 6″ கிழக்கு என்ற அடையாள ஆள்கூறுகளில், மாயாபந்தர் நகரத்திற்கு கிழக்கே 3.5 கிலோமீட்டர் தொலைவில் ஏவ்சு தீவு அமைந்துள்ளது. ஏவ்சு கலங்கரை விளக்கம் 2008 ஆம் ஆண்டில் நிறுவப்பட்டது.
# ஏவ்சு தீவு

## நிர்வாகம்

தென்னை சாகுபடி கூட்டுறவு சங்கத்திற்கு..
சொந்தமான ஏவ்சு தீவு மாயாபந்தர் தாலுக்கா நிர்வாகத்தின் கீழுள்ள ஒரு பகுதியாக இயங்குகிறது
# ஏவ்சு தீவு

## போக்குவரத்து

மாயாபந்தர் நகரத்திலிருந்து 20 நிமிடப் படகுப் பயணத் தூரத்தில் ஏவ்சு தீவு அமைந்துள்ளது ஏற்ற ஒரு இடமாக ஏவ்சு தீவு இருக்கிறது.
# ஏவ்சு தீவு

## மக்கள் தொகையியல்

இத்தீவுகளில் உள்ள ஒரேயொரு கிராமத்தில் ஒரு குடும்பம் மட்டுமே வசிக்கிறது. எழுத்தறிவு சதவீதம் 100% ஆகும்.
# விக்கிப்பீடியா:Statistics/February 2017

| Date | Pages | Articles | Edits | Users | Files | Activeusers | Deletes | } |
| --- | --- | --- | --- | --- | --- | --- | --- | --- |
# முழையூர் தர்மபுரீஸ்வரர் கோயில்

**முழையூர் தர்மபுரீஸ்வரர் கோயில்** தஞ்சாவூர் மாவட்டம் கும்பகோணம் வட்டம் பட்டீஸ்வரம் அருகே உள்ள கோயிலாகும். இக்கோயில் வள்ளலார் கோயில் என்றும் வட தளி என்றும் அழைக்கப்படுகிறது.
# முழையூர் தர்மபுரீஸ்வரர் கோயில்

## அமைவிடம்

கும்பகோணம்-தஞ்சாவூர் சாலையில் தாராசுரம் சென்று அங்கிருந்து பட்டீச்சரம் சாலையில், சாலை பிரியும் இடத்தில் இடப்புறமாக நேர்ச்சாலையில் சென்றால் முழையூரை அடையலாம். கும்பகோணத்திலிருந்து பேருந்து மூலம் இவ்வூரை அடையலாம்.
# முழையூர் தர்மபுரீஸ்வரர் கோயில்

## பழையாறை

பழையாறையில் இருந்த 19 கோயில்களில் பல அழிந்துவிட்ட நிலையில் இப்பகுதியில் நான்கு திசைகளிலும் வடதளி, கீழ்த்தளி, மேல்தளி, தென்தளி எனும் கோயில்கள் இருந்தன. அவற்றுள் இப்பகுதி கீழப்பழையாறை வடதளி என்று இவ்விடம் அழைக்கப்படுகிறது.
# முழையூர் தர்மபுரீஸ்வரர் கோயில்

## இறைவன், இறைவி

இக்கோயிலின் மூலவர் தர்மபுரீசுவரர் ஆவார். இறைவி விமலநாயகி ஆவார்.
# முழையூர் தர்மபுரீஸ்வரர் கோயில்

## அமைப்பு

நுழைவாயிலைக் கடந்து உள்ளே சென்றதும் மற்றொரு வாயில் உள்ளது. அவ்வாயிலின் மேல் பகுதியில் நடுவில் சிவன் பார்வதியுடன் ரிஷபத்தில் அமர்ந்துள்ள நிலையில் உள்ள சுதைச்சிற்பம் உள்ளது. இவ்வாயிலின் வழியே உள்ளே கோயிலின் இடது புறமாக 12 லிங்கத்திருமேனிகள் காணப்படுகின்றன. அவை மேச லிங்கம், ரிசப லிங்கம், மிதுன லிங்கம், கடக லிங்கம், சிம்ம லிங்கம், கன்னி லிங்கம், துலா லிங்கம், விருச்சிக லிங்கம், கும்ப லிங்கம், மீன லிங்கம் என்று குறிக்கப்பட்டுள்ளன. உயர்ந்த நிலையில் மாடக்கோயில் அமைப்பில் உள்ள தளத்தில் படியில் ஏறி உள்ளே செல்லும்போது மூலவர் மேற்கு நோக்கிய நிலையில் கருவறையில் காணப்படுகிறார். அவருக்கு வலது புறம் இறைவி சன்னதி உள்ளது. இறைவி தெற்கு நோக்கிய நிலையில் உள்ளார். மாடக்கோயில் அமைப்பிலான தளத்தில் உள்ள திருச்சுற்றில் அர்த்தநாரி, துர்க்கை, பிரம்மா, லிங்கோத்பவர், தட்சிணாமூர்த்தி, விநாயகர் ஆகியோர் உள்ளனர். இதே சுற்றில் சண்டிகேசுவரர் சன்னதியும் அப்பர் சன்னதியும் உள்ளது.
# முழையூர் தர்மபுரீஸ்வரர் கோயில்

## குடமுழுக்கு

13 நவம்பர் 2011 அன்று இக்கோயிலில் குடமுழுக்கு நடைபெற்றுள்ளது.
# மத்தறை பேரரசு

**மத்தறை மரபு** (The **Mathara** (IAST: Māṭhara) என்பது கிழக்கு இந்தியாவில் கலிங்க நாட்டை கி.பி. 4 ஆவது மற்றும் 5 வது நூற்றாண்டில் ஆண்ட ஒரு அரச மரபாகும். இந்த நாடு தற்கால ஒடிசாவின் கஞ்சாம் மாவட்டம் மற்றும் ஆந்திரப் பிரதேசத்தின் சிறீகாகுளம் மாவட்டம் ஆகியவற்றை உள்ளடக்கியப் பகுதிகளைக் கொண்டது. இவர்களை கவிழ்த்துவிட்டு பிதர்பாக்தா மரபினர் ஆட்சிக்கு வந்திருக்கவேண்டும் எனக் கருதப்படுகிறது.
# மத்தறை பேரரசு

## மரபு

மாத்தறை மரபில் பின்வருபவர்கள் அறியப்படுகிறனர் (அடைப்புக்குறிக்குள் IAST ):
- சங்கர-வர்மன் (Śankaravarman)
- சக்தி-வர்மன் (Śaktivarman)
- பிரபாஞ்சன-வர்மன் (Prabhañjanavarman)
- அனந்த-சக்தி-வர்மன் (Anantaśaktivarman)
மாத்தறை அரசர்கள் நாராயணனின் பக்தர்களாக இருந்தனர். (விஷ்ணு).
# மத்தறை பேரரசு

## வரலாறு

மாத்தறை வம்சத்தினர் கலிங்கத்தை 4 ஆம் நூற்றாண்டின் நடுப்பகுதியில் இருந்து 5 ஆம் நூற்றாண்டின் இறுதிவரை ஆண்டனர். ஒருவேளை குப்தப் பேரரசின் சமுத்திரகுப்தரின் படைகள் பிராந்தியத்தில் இருந்து விலகிய பின்னர். இவர்கள் கலிங்க நாட்டை தங்கள் கட்டுப்பாட்டுக்குள் கொண்டுவந்திருக்க வேண்டும்.
# மத்தறை பேரரசு

## வரலாறு

### சக்திவர்மன்

சக்திவர்மனே இந்த மரபின் பழமையான ஆட்சியாளனாகத் தெரிகிறார், இவர் *கலிங்காதிபதி* என்ற பட்டம் பூண்டிருந்தார். இவரின் தந்தை சங்கரவர்மன் எந்த பட்டத்தையும் பூண்டதாக தெரிவ்வில்லை.  
சக்திவர்மனின் 13 ஆம் ஆட்சியாண்டில் வெளியிடப்பட்ட ஒரு செப்பேட்டில் இவரை *மகாராஜேஸ்ய-ஸ்ரீ சக்திவர்மா* என குறிப்பிடுகிறது. இது இவரது அமைச்சரான அர்ஜுணதாதா என்பவரால் எழுதப்பட்டது. இது பிஸ்ஹடபுரத்தில் வெளியிடப்பட்டது, இது தற்கால பித்தபுரம் என அடையாளம் காணப்பட்டுள்ளது. இந்த ஆவணம் அந்தணர்களுக்கு ராகலுவா பகுதியில் (நவீன ரகோலு சிறீகாகுளம் மாவட்டத்தில் உள்ளது) மாணியம் அளித்தது தொடர்பானது ஆகும்.  
இந்த செப்பேடு சக்திவர்மன் வசிஷ்தியின் மகன் என குறிப்பிடுகிறது. வரலாற்றாசிரியர் சினிகதா திரிபாதி சக்திவர்மனின் தாயார் வசிஷ்தியின் மரபில் இருந்து வந்ததவர் என்று கூறுகிறார். இத்தகைய தாய்வழிப் பெயர்களை இவர்களுக்கு முந்தைய மரபினரான சாதவகனர்கள் மற்றும் இச்சுவாகு மரபினர் பயன்படுத்தியுள்ளனர். பிஸ்ஹதபுரா முதலில் வசிஷ்தா வம்சத்தின் கட்டுப்பாட்டின் இருந்துள்ளது, ஒருவேளை சக்திவர்மன் அவரது தாயாரின் மரபுரிமையினால் அதை அடைந்திருக்கலாம். சில அறிஞர்கள் மத்தறை மரபினரின் தலைநகராக பிஸ்ஹடபுரா இருந்தது என கருதுகின்றனர்.  
இந்த சாசனம் சக்திவர்மனின் கலிங்க நாடு தெற்கில் கோதாவரி ஆறுவரை பரவி இருந்ததாக கூறுகிறது. இவரது மகனின் சிம்ம்புர செப்பேடு சக்திவர்மனின் ஆட்சிப்பரப்பு மகாந்தி மற்றும் கிருஷ்ணவெண்ணா (கிருஷ்ணா) ஆறுகளுக்கு இடைப்பட்டப் பகுதியில் இருந்ததாக புகழ்கிறது. இக்கூற்று ஒரு மிகைப்படுத்தலாக தெரிகிறது: 5வது மற்றும் 6வது நூற்றாண்டுகளில், கோதாவரி மற்றும் கிருஷ்ணா ஆறுகளுக்கு இடைப்பட்ட பகுதி சாலங்காயனார் கட்டுப்பாட்டில் இருந்தது பிறகு விஷ்ணு குந்தினர்ரும் கட்டுப்பாட்டை செலுத்தினர், மத்தறை மரபினர் வடக்கில் மகாநதி ஆறுவரையான பகுதியை ஆட்சி செய்ததற்கு சான்றுகள் இல்லை. செப்பேட்டில் குறிக்கப்பட்ட "மகாநதி" வேறு ஒரு ஆறாகும் இது தற்கால கஞ்சம் மாவட்டத்தில்; பாயும் ருசிகுல்ய ஆற்றுடன் அஸ்காவுக்கு அருகில் இணைகிறது.
# மத்தறை பேரரசு

## வரலாறு

### பிரபாஞ்சனவர்மன்

பிரபாஞ்சனவர்மன் தனது தந்தை சக்திவர்ம்மனுக்குப் பின் பட்டத்துக்கு வந்தார். இவர் வெளியிட்ட சாசணங்களில் சிங்கபுரத்தில் வெளியிட்ட சாசணம் மட்டும் கண்டறியப்பட்டுள்ளது. இது தற்றால சிங்கபுரம் சிறீகாகுளம் மாவட்டத்தில் உள்ளது. இந்த செப்பைடு இவரை *சகல-கலிங்காதிபதி* ("முழு கலிங்கத்துக்கும் அதிபதி") என அறிவிக்கிறது.  
இச்செபெபேடு நிங்கோந்தி *அக்ரகாரத்தை* (பிராமணர் கிராமம்) உருவாக்கியது குறித்தது. இந்த கிராமம் கடற்கரையில் அமைந்திருந்தது, அதன் சரியான இடம் அறிய இயலவில்லை. இந்தச் செப்பேட்டில் மன்னரின் அலுவலராக (தண்டநாயகர்) ஜெயஸ்தா என்பவரின் பெயரைக் குறிப்பிடுகிறது.
# மத்தறை பேரரசு

## வரலாறு

### அனந்தசக்திவர்மன்

அனந்தசக்திவர்மன் தனது தந்தை பிரபாஞ்சனவர்மனுக்குப்பின் ஆட்சிக்கு வந்தவர். இவர் *கலிங்காதிபதி* என்ற பட்டம் பூண்டிருந்தார்.  
இவரது 14 ஆம் ஆட்சியாண்டைச் சேர்ந்த ஒரு சாசணம் கிடைத்துள்ளது. இது எங்கு வெளியிடப்பட்டது என்று தெரியவில்லை, இந்த சாசணம் அந்தணர்களுக்கு அந்தோரிபா என்ற கிராமத்தை மானியமாக (ஸ்ரீகாகுளம் மாவட்டத்தில் அளித்தது தொடர்பான ஆணையாகும். இதில் மன்னரின் அலுவலரான மாதர்வா என்னும் தண்டநாயகனின் பெயர் இடம்பெற்றுள்ளது.  
இவரின் இன்னொரு செப்பேடு சென்னை அருங்காட்சியகத்தில் உள்ளது இது இவரின் 28வது ஆட்சியாண்டில் வெளியிடப்பட்டது. இதில் அரசு அதிகாரியான தேசக்சபடலதீக்ஷிதா என்னும் பதவில் இருந்த அர்ஜுணதாதா என்பவரின் பெயர் இடம்பெற்றுள்ளது.  
அனந்தசக்திவர்மனை பித்ருபக்த மன்னனான உமாவர்மன் ஆட்சியில் இருந்து அகற்றியதாக தெரியவருகிறது. இவரது அரசு அதிகாரியான மாதர்வா பிறகு உமாவரம்னிடம் தேசக்சபடலதீக்ஷிதா என்ற பதவியை சிம்ம்புரத்தில் தொடர்ந்த்து வகித்துள்ளார். அனந்தசக்திவர்மனுக்கு பிறகான காலகட்டத்தில் பிஸ்தபுரம் வசிஷ்த்த மரபினரின் கட்டுப்பாட்டின்கீழ் வந்தது. வசிஷ்த்த மரபின் மன்னர் வெளியிட்ட சாசணம் நகரத்தில் கண்டறியப்பட்டுள்ளது.
# மத்தறை பேரரசு

## சாசணங்கள்

பின்வரு்ம் செப்பேடுகள் மத்தறை மரபினரால் வெளியிடப்பட்டவை:
| ராகோலு | சக்திவர்மன் | பிஸ்தபுரம் | 13 | ராகவலு கிராமத்தில் அளித்த மாணியம் (தற்கால ரகோலு) |
| --- | --- | --- | --- | --- |
| தெரியவில்லே | பிரபாஞ்சனேயவர்மன் | சிம்ம்மபுரம் (தற்கால சிங்குபுரம்) | நிங்கோண்டியில் நிலக் கொடை |  |
| அனந்தவரம் | அனந்தசக்திவர்மன் | 14 | அந்தோரிபா கிராமத்தில் அளித்த மாணியம் (தற்கால அந்தவரம்) |  |
| தெரியவில்லை (தற்போது சென்னை அருங்காட்சியகத்தில் உ்ளது. ) | அனந்தசக்திவர்மன் | 28 | சகுனகா கிராமத்தில் அளித்த மாணியம் (தற்போது அடையாளம் காணப்படவில்லை) | } |
இந்த அனைத்து சாசணங்களும் சமசுகிருத மொழியில், தென்னக பிராமி எழுத்துமுறையில் எழுதப்பட்டவை.
# அக்கிரகாரம்

தஞ்சை மாவட்டத்தில் உள்ள ஒரு அக்கிரகாரம்.]]
அமைக்கப்பட்டுள்ள ஒரு திருநெல்வேலி-பாணி அக்கிரகாரம்]]  
**அக்கிரகாரம்** (*Agraharam*) **அக்ராரம்**, **அக்ரஹாரம்**, **அகரம்** என பலவகையில் தென்னிந்தியாவில் அழைக்கப்படுவது பிராமணர் குடியிருப்பான பாரம்பரிய பகுதியாகும். அக்கிரகாரம் பழங்காலத்தில் **சதுர்வேதிமங்கலம்** என்று அழைக்கப்பட்டது. இவை *கடோகா* மற்றும் *போயா* என்றும் சிலபகுதிகளில் அழைக்கப்படுகின்றன.  
பொதுவாக அக்கிரகாரம் என்பது கோயிலைச் சுற்றி ஒரு மாலை போன்று, தெருவின் இருபுறங்களிலும் வீடுகளைக் கொண்டும், கிராமத்தின் மையத்தில் கோயிலைக் கொண்டும் இருக்கும். இதனால் கோயிலைச் சுற்றி மாலைபோல குடியிருப்புகள் அமைந்திருக்கும். கட்டடக்கலை மற்றும் நகர-திட்டமிடல் ஆகியவை பாரம்பரிய இந்து கட்டடக்கலையைக் கொண்டதாக இருக்கும். ஒரு அக்கிரகாரமானது தெருவின் இரு புறமும் வடக்கு தெற்காக இரு வரிசையில் வீடுகளைக் கொண்டதாக இருக்கும். போதுவாக அக்கிரகாரத்தின் இறுதியில் (ஈசானிய பாகத்தில்) சிவன் கோயிலைக் கொண்டும் மறு இறுதியில் (மேற்கு பாகத்தில்) விஷ்ணு கோவிலைக் கொண்டு இருக்கும். இதற்கு ஒரு நல்ல எடுதுக்காட்டு தமிழ்நாட்டில் உள்ள வடிவீஸ்வரம் ஆகும்.  
பிராமணர்கள் அக்கிரகாரங்களை விட்டு நகர்ப்புற பகுதிகளுக்கு தொழில்கள் மற்றும் வேலைகள் நிமித்தமாக வெளிநாடுகளுக்கும் இடம்பெயர்ந்தனர். இதனால் அக்கிரகாரத்து, பாரம்பரிய வீடுகள் வேகமாக மறைந்து பல கற்காரைக் கட்டடங்களாக மற்றும் வணிக வளாகங்களாக மாறி வருகின்றன. பல்லவர் காலத்தில் வேதங்களைப் பின்பற்றியதிலிருந்து, தென்னிந்தியாவில் அக்ரஹாரங்கள் தொடங்கப்பட்டன.
# அக்கிரகாரம்

## வரலாறு

அக்ரகாரம் குறித்த பழங்கால விளக்கம் சங்க கால நூலான பெரும்பாணாற்றுப்படையில் உள்ளது.
# அக்கிரகாரம்

## இவற்றையும் காண்க

- திராவிடக் கட்டிடக்கலை
# துறவிகளின் கிளர்ச்சி

**துறவிகளின் கிளர்ச்சி** (*Sannyasi rebellion or Sannyasi revolt / The monks' rebellion*) (, வாரணாசி, பத்ரிநாத் போன்ற இந்து சமயப் புனித தலங்களுக்கு யாத்திரைச் செல்லும் இந்துத் துறவிகள் மற்றும் அஜ்மீர் தர்கா போன்ற புனித இடகளுக்கு யாத்திரைச் செல்லும் இசுலாமிய பக்கிரிகளிடம், கிழக்கிந்திய கம்பெனியின் ஆட்சியாளர்கள் **யாத்திரை வரி** வசூலிப்பதை எதிர்த்து, பதினேழாம் நூற்றாண்டில் இறுதியில் வங்காளத்தில் 1770 – 1980-ஆம் ஆண்டுகளில் நடைபெற்ற துறவிகளின் கிளர்ச்சிகளைக் குறிக்கும்.  
துறவிகளின் இக்கிளர்ச்சி, கிழக்கிந்திய கம்பெனியின் ஆளுகைக்கு உட்பட்ட வங்காளத்தின் முர்சிதாபாத் மற்றும் ஜல்பைகுரி பகுதியில் உள்ள *ராணிகுட்* காட்டுப் பகுதிகளில், கிழக்கிந்திய கம்பெனியின் சார்பாக யாத்திரை வரி வசூலிப்பவர்களுக்கு எதிராக நடைபெற்றது.  
1770-ஆம் ஆண்டு வங்காளப் பஞ்சம் மற்றும் 1764 ஆண்டு புக்சார் சண்டை மற்றும் பிளாசி சண்டைகளால் வங்காளத்தில் பசி, பஞ்சம், பட்டினி, வழிப்பறி, கொலை, கொள்ளை, சொத்துக்களை சூறையாடல் நிகழ்வுகள் தொடர்ந்ததால், வங்காளத்தின் மக்கள் தொகையில் மூன்றில் ஒரு பங்கினர் இறந்தனர்.இந்நிலையும் கிழக்கிந்திய கம்பெனி ஆட்சியாளர்களுக்கு எதிரான துறவிகளின் கிளர்ச்சி காரணமாயிற்று.
# துறவிகளின் கிளர்ச்சி

## துவக்க கால நிகழ்வுகள்

1771-இல் வங்காளத்தின் நத்தோர் மாவட்டம் மற்றும் ரங்க்பூர் மாவட்டங்களில், கிழக்கிந்திய கம்பெனி படையினரால் 150 துறவிகள் எக்காரணமும் இன்றி கொல்லப்பட்டனர்.  
தசநாமி நாக துறவிகளும் மற்றும் பக்கிரிகளும் ஒன்று சேர்ந்து வங்காளத்தின் பிர்பூம், மேற்கு மிட்னாபூர் மற்றும் கிழக்கு மிட்னாப்பூர் பகுதிகளின் புனித தலங்களுக்கு யாத்திரை செல்கையில், கிழக்கிந்தியக் கம்பெனி படைவீரர்களால் தடுத்து நிறுத்தப்பட்ட போது, துறவிகள் கம்பெனி படைவீரர்களுக்கு எதிராக கிளர்ச்சி செய்தனர்.
# துறவிகளின் கிளர்ச்சி

## பிரபல கலாசாரத்தில்

துறவிகளின் கிளர்ச்சிகள் குறித்த வரலாற்றை மையமாகக் கொண்டு, புகழ் பெற்ற வங்காள நூலாசிரியர் பங்கிம் சந்திர சட்டர்ஜி, 1882-இல் ஆனந்த மடம் எனும் புதினம் எழுதினார். 1876-இல் பங்கிம் சந்திரர் இயற்றிய வந்தே மாதரம் கவிதையை ஆனந்தமடம் புதினத்தில் சேர்த்துள்ளார். மேலும் இப்புதினத்தை மையமாகக் கொண்டு **ஆனந்த மடம்** எனும் வங்காள மொழித் திரைப்படம் 1952-இல் வெளி வந்தது.
# கலிங்கப் போர்

**கலிங்கப் போர்** என்பது மௌரியப் பேரரசின் அசோகருக்கும் கலிங்க நாட்டுக்கும் இடையில் நடந்த போராகும், கலிங்க நாடு என்பது இந்திய ஒன்றியத்தில் அமைந்துள்ள தற்கால ஒடிசா மாநிலமாகும். அசோகருடன் போரிட்ட கலிங்க மன்னரின் பெயர் குறித்த எந்த ஆதாரமும் கிடைக்கவில்லை. அரியனை ஏறியபிறகு அசோகர் செய்த மிகப்பெரிய ஒரே போர் இது ஆகும். உலகவரலாற்றில் இரத்த ஆறு பெருக்கெடுத்த போர்களில் இது ஒன்றாகும். சுதந்திர நாடான கலிங்க நாடு, அசோகரின் பேரரசுக்கு அடிபணிய மறுத்து அசோகரின் மிருகத்தனமான வலிமையான படையை எதிர்த்து இறுதி வரை தைரியமாக போராடியது. ஆனால் கடுமையாக போராடிய போதிலும், அவர்களால் அசோகரின் இராணுவத்துக்கு எதிராக சொற்ப எண்ணிக்கையில் இருந்த படைகளைக் கொண்டு சமாளிக்க இயலவில்லை.  
இந்த போரில் சிந்தப்பட்ட குருதியே புத்த சமயத்தை ஏற்க அசோகரைத் தூண்டியது என்று கூறப்படுகிறது. எனினும், அவர் வெற்றி பெற்ற பிறகு கலிங்க நாட்டை தனது மவுரியா பேரரசுடன் இணைத்துக் கொண்டார்.
# பென்சீன்டிரையால்

**பென்சீன்டிரையால்கள்** *(Benzenetriols )* என்பவை C<sub>6</sub>H<sub>6</sub>O<sub>3</sub> என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். மூவைதராக்சிபென்சீன்கள் அல்லது டிரை ஐதராக்சி பென்சீன்கள் என்ற பெயராலும் இவை அழைக்கப்படுகின்றன. அரோமாட்டிக் சேர்மமான இவை பாலிபீனால்கள் என்று வகைப்படுத்தப்படுகின்றன. ஒரு பென்சீன் வளையத்தில் மூன்று ஐதராக்சில் குழுக்கள் இணைக்கப்பட்டிருப்பதால் இவை பாலிபீனால்கள் என அழைக்கப்படுகின்றன.  
:{|
|-
! ஐதராக்சிகுயினால்
! புளோரோகுளூசினால்
! பைரோகலால்
|-
| பென்சீன்-1,2,4-டிரையால்
| பென்சீன்-1,3,5-டிரையால்
| பென்சீன்-1,2,3-டிரையால்
|-
|}  
இம்மூன்று சேர்மஙகளும் C6H6O3 என்ற மூலக்கூற்று வாய்ப்பாடிலேயே அழைக்கப்படுகின்றன. (மோலார் நிறை : 126.11 கி/மோல், மூலக்கூற்று எடை : 126.031694).  
1,2,3,5-டெட்ரா ஐதராக்சிபென்சீன் மற்றும் 1,2,3 ட்ரை ஐதராக்சிபென்சீன் இரண்டையும் பைரோகலால் ஐதராக்சிடிரான்சுபெரேசு என்ற நொதி பயன்படுத்திக் கொள்கிறது. 1,3,5-டிரை ஐதராக்சிபென்சீனும் 1,2,3,5-டெட்ரா ஐதராக்சி பென்சீனும் விளைபொருட்களாக உருவாகின்றன. பெலோபாக்டெர் அசிடிகால்லிசியில் இந்நொதி காணப்படுகிறது
# புவெப்லோ மக்கள்

, 1920]]
**புவெப்லோ மக்கள்** (Puebloan peoples), தென்மேற்கு ஐக்கிய அமெரிக்காவில் வாழும் தொல்குடி அமெரிக்கர்ஆவர். இவர்கள் எல்லோரும் மண், கல், பிற உள்ளூர்ப் பொருட்களைப் பயன்படுத்தி அமைக்கப்பட்ட நகரங்களில் வாழ்கின்றனர். இவர்களுடைய கட்டிடங்கள் பல அறைகளுடன் கூடிய தொகுதிகளாக, பாதுகாப்புக்கு வசதியான இடங்களில் அமைக்கப்படுகின்றன. பல்வேறு மொழிக் குழுக்களைச் சேர்ந்த மொழிகளைப் பேசும் புவெப்லோ மக்கள், அவர்களின் உறவு முறைகளையும் வேளாண்மைச் செயல்முறைகளையும் அடிப்படையாக வைத்து வகைப்படுத்தப்படுகின்றனர். இவர்கள் எல்லோரும் வெவ்வேறு மக்காச் சோள வகைகளைப் பயிர் செய்கின்றனர்.  
உறவு முறை வேறுபாடுகளையும் தாண்டி இவர்களிடையே புறமணம் (குழுவுக்கு வெளியே மணம் செய்தல்), அகமணம் (குழுவுக்கு உள்ளே மணம் செய்தல்) ஆகிய வெவ்வேறு திருமண முறைகளும் காணப்படுகின்றன. ஓப்பி, கெரெசு, தோவா, சுனி ஆகிய இனக்குழுவினர் தாய்வழி முறையைக் கைக்கொள்ளுகின்றனர். இதன்படி, பிள்ளைகளைத் தமது தாயின் குலத்தில் பிறந்தவர்களாகக் கொள்வதுடன், வாரிசுரிமை, கால்வழி போன்றவற்றுக்கும் தாயின் வழியையே அவர்கள் பயன்படுத்துகின்றனர். தோவா அல்லாத தனோவன் மக்கள் தந்தைவழி முறையைக் கொண்டவர்கள். குல உறுப்புரிமை, வாரிசுரிமை, கால்வழி போன்றவை தந்தை வழியூடாகவே அவர்களுக்குக் கிடைக்கின்றன. எல்லாப் புவெப்லோ மக்களும் வேளாண்மை, வணிகம் என்பவை சார்ந்த மரபுவழியான பொருளாதாரத்தைக் கொண்டவர்கள்.  
16 ஆம் நூற்றாண்டில் எசுப்பானியர்கள் இவர்கள் பகுதிகளுக்குள் நுழைந்தபோது, இம்மக்கள் பல்தளங்களைக் கொண்டனவும், பெரும்பாலும் முற்றமொன்றைச் சுற்றி அமைந்தனவுமான சிக்கலான ஊர்களில் வாழ்ந்து வந்தனர். எசுப்பானியர்கள் இந்த ஊர்களை "நகரம்" எனப் பொருள்படும் "புவெப்லோ" என்னும் சொல்லால் குறிப்பிட்டனர். அங்கே வாழும் மக்களையும் அவர்கள் இதே சொல்லால் அழைத்தனர். 21 ஆம் நூற்றாண்டில் தென்மேற்கு அமெரிக்காவில் 21 புவெப்லோக் குழுவினர் எஞ்சியுள்ளனர். தாவோசு, அக்கோமா, சுனி, ஓப்பி ஆகியவை குறிப்பிடத்தக்கவை.
# புவெப்லோ மக்கள்

## பிரிவுகள்

மானிடவியலாளர்கள் இம்மக்களை விரிவாக ஆய்வு செய்துள்ளதுடன், பல்வேறு வகைப்பாடுகளையும் வெளிப்படுத்தி உள்ளனர். 1950 இல் பிரெட் ரசெல் எக்கான் என்பவர், பெரும்பாலும் அவர்களுடைய வாழ்வாதார வேளாண்மைத் தொழில்நுட்பங்களை அடிப்படையாகக் கொண்டு கிழக்கு புவெப்லோக்கள், மேற்கு புவெப்லோக்கள் என வகைப்படுத்தியுள்ளார். மேற்கு அல்லது பாலைவனப் புவெப்லோக்களான சுனி, ஓப்பி ஆகியோர் உலர் வேளாண்மையைக் கைக்கொள்பவர்கள். அதேவேளை கிழக்கு அல்லது ஆற்றுப் புவெப்லோக்கள் பாசன வேளாண் மக்கள். இரு குழுக்களுமே மக்காச் சோளத்தையே பயிர் செய்கின்றனர்.  
1954 இல் பால் கெர்ச்சோஃப் என்னும் ஆய்வாளர், பண்பாட்டு அடிப்படையில் இரண்டு குழுக்களாக அமைந்த ஒரு வகைப்பாட்டை வெளியிட்டார். ஒரு வகையில் ஓப்பி, சுனி, கெரெசு, செமெசு ஆகிய குழுக்கள் அடங்கியிருந்தன. இவர்கள் தாய்வழி முறையைப் பின்பற்றினர். இவர்களின் பிள்ளைகளைத் தாயின் குலத்தில் பிறந்தவர்களாகக் கருதுவதுடன், அப்பிள்ளைகளுக்குத் தாயின் குலத்துக்கு வெளியிலேயே மணம் செய்து வைக்கின்றனர். இது ஒரு புறமண முறை ஆகும். இவர்களுடைய படைப்புத் தொன்மம் மனிதர்கள் பூமிக்கு அடியில் இருந்து உருவானதாகக் கூறுகிறது. இவர்களது சமயம் சார்ந்த அண்டவியலில் வடக்கில் தொடங்கி நான்கு அல்லது ஆறு முக்கிய திசைகள் சிறப்புப் பெறுகின்றன. அவர்களது சடங்குகளிலும், குறியீடுகளிலும் நான்கு, ஏழு ஆகிய எண்கள் சிறப்புக்கு உரியவையாக உள்ளன.  
இதற்கு மாறாக, செமெசு குழுவினர் தவிர்ந்த தனோவன் மொழி பேசுவோர் தந்தைவழி உறவு முறையைக் கொண்டவர்களாக உள்ளனர். பிள்ளைகளை அவர்களது தந்தையின் குலத்தைச் சேர்ந்தவர்களாகக் கருதுகின்றனர். இவர்கள் தமது குலத்துக்கு உள்ளேயே மணம் புரியும் அகமண முறையைக் கைக்கொள்ளுகின்றனர். இவர்களது நம்பிக்கை முறை இருமையியத்தை அடிப்படையாகக் கொண்டது. இவர்களது படைப்புக் கதை மனிதர்கள் நீருக்கு அடியில் இருந்து உருவானார்கள் என்கிறது. இவர்கள் மேற்கில் இருந்து தொடங்கி ஐந்து திசைகளைப் பயன்படுத்துகின்றனர். இவ்வகையினர் சடங்குகளுக்கு மூன்றின் மடங்குகளாக அமையும் எண்களைப் பயன்படுத்துகின்றனர்.
# படைப்புத் தொன்மம்

**படைப்புத் தொன்மம்** (Creation myth) என்பது, உலகம் எப்படித் தொடங்கியது, மக்கள் எவ்வாறு தோன்றினர் என்பவை குறித்த ஒரு குறியீட்டு விளக்கம் ஆகும். வழமையான பயன்பாட்டில் தொன்மம் என்பது, பொய்யான அல்லது அதீத கற்பனையான கதைகள் எனக் கருதப்பட்டாலும், முற்காலத்தில், இதை மக்கள் பொய்யாகக் கருதவில்லை. பண்பாடுகள் தமது படைப்புத் தொன்மங்களை உண்மை எனவே நம்பினர். இக்கதை வழக்கில் உள்ள சமூகத்தில், படைப்புத் தொன்மத்தை, உருவகமாகவும், குறியீட்டு வடிவிலும், சில வேளைகளில் வரலாற்று அடிப்படையிலும், ஆழ்ந்த உண்மையை வெளிப்படுத்தும் ஒன்றாக எடுத்துக்கொண்டனர். இவை, எப்போதும் என்று இல்லாவிட்டாலும் பொதுவாக, ஒரு அண்டவியல் தொன்மம் எனவே கருதப்படுகிறது. அதாவது, இத்தொன்மங்கள் அண்டத்தைக் குழப்ப நிலையில் இருந்து ஒழுங்கான நிலைக்குக் கொண்டுவருவதாகக் கருதுகின்றனர்.  
எல்லாப் படைப்புத் தொன்மங்களும் பொதுவாகப் பல பொது அம்சங்களைக் கொண்டனவாக உள்ளன. இவை பெரும்பாலும் புனிதமானவையாகக் கருதப்படுவதுடன், அறியப்பட்ட எல்லா மத மரபுகளிலும் இவ்வகைத் தொன்மங்கள் காணப்படுகின்றன. இக்கதைகளில் கதைத் திட்டமும், கதாபாத்திரங்களின் இருக்கும். கதாபாத்திரங்கள் கடவுளர் ஆகவோ, மனிதரை ஒத்த வடிவங்களாகவோ, பேசக்கூடியனவும் உருமாறக்கூடியனவுமான விலங்குகளாகவும் இருப்பதுண்டு. இக்கதைகளுக்கான காலம் தெளிவற்றதாகவோ, தெளிவாகக் குறிப்பிடப்படாததாகவோ இருக்கும். இத்தொன்மங்கள் குறித்த சமூகத்தினருக்கு ஆழ்ந்த பொருள் பொதிந்த விடயங்கள் மீது கவனம் செலுத்துவதுடன், அவர்களுடைய மையமான உலகப்பார்வையையும், அண்ட அளவில் அவர்களது பண்பாட்டினதும் தனியாட்களினதும் அடையாளத்தையும் வெளிப்படுத்துவனவாகவும் இருக்கின்றன.  
படைப்புத் தொன்மங்கள் வாய்மொழி மரபாகவே உருவாயின. அதனால், இயல்பாகவே இவற்றுக்குப் பல வேறுபாடுகள் காணப்படுகின்றன. இவையே தொன்மங்களின் மிகப் பொதுவான வடிவங்கள்.
# உவர் நீர்

வின் மிகப் பெரிய உவர் நீர் கொண்ட சில்கா ஏரியின் வரைபடம், ஒடிசா, இந்தியா]]  
**உவர் நீர்** (brackish water) என்பது நன்னீரும் கடல் நீரும் கலந்து உவர்ப்புத் தன்மை கொண்ட நீராகும். உவர் நீரில் நன்னீரை விட உப்புத் தன்மை கூடியதாகவும், கடல் நீரை விட உப்புத் தன்மை குறைவாகவும் காணப்படும். நன்னீர் ஆறுகள், உப்புத் தன்மை கொண்ட கடலில் கலக்குமிடமான முகத்துவாரங்களில் மற்றும் சதுப்பு நிலங்களில் காணப்படும் சிறப்பு உயிரினப்படிவங்கள் வளர்கிறது.  
கடலோரங்களில் இறால் மீன் வளர்ப்புக்கு நன்னீரைக் கொண்டு செயற்கையான குளம், குடைகள் அமைப்பதால், அப்பகுதி உவர் நீர் தன்மை அடைகிறது.
# உவர் நீர்

## உவர்ப்புத் தன்மை

ஒரு லிட்டர் நன்னீரில் 0.5 கிராமிற்கு குறைவாகவும், உவர் நீரில் 0.5 முதல் 35 கிராம் வரையிலும், சலைன் நீரில் 35 50 கிராமுக்கு கீழாகவும், கடல் நீரில் 50 கிராமிற்கும் மேலாகவும் உவர்ப்புத் தன்மை (ppt%) கொண்டிருக்கும்.
| கரையில் உப்பில் உவர்ப்புத் தன்மை (ஆயிரம் பங்கில் (ppt) அளவு) |
| --- |
# உவர் நீர்

## உவர் நீர் உயிரினங்கள் - தாவரங்கள்

### முகத்துவாரங்கள்

இலண்டன் நகரத்தில் பாயும் தேம்சு ஆறு கடலில் கலக்குமிடமான முகத்துவாரத்தில், ஆற்றின் நன்னீரும், கடலின் நீரும் கலந்து உவர் நீர் தன்மை கொண்டதாக உள்ளது. உவர் நீர்நிலைகளில் உவர்நீர் முதலைகள் வாழ்கிறது.
# உவர் நீர்

## உவர் நீர் உயிரினங்கள் - தாவரங்கள்

### அலையாத்தித் தாவரங்கள்

ஆறுகள் கடலில் கலக்கும் பகுதியின் உவர் நீரில் சுந்தரவனக்காடுகள் எனப்படும் அலையாத்தித் தாவரங்கள் நன்கு வளர்கிறது.
# உவர் நீர்

## உவர் நீர் உயிரினங்கள் - தாவரங்கள்

### உவர் நீர் கடல்கள் மற்றும் ஏரிகள்

சில கடல்களும், ஏரிகளும் உவர் நீர் தன்மை உள்ளதாக உள்ளது. அவைகளில் குறிப்பிடத்தக்கவைகள் பால்டிக் கடல் மற்றும் வடகடல் ஆகும். கடல் நீரில் உள்ளதை விட மூன்றில் ஒரு பங்கு உப்புத் தன்மை கொண்டதாக காசுப்பியன் கடல் உள்ளது.
# உவர் நீர்

## உவர் நீர் அமைப்புகள்

**உவர் நீர் கடல்கள்**
- பால்டிக் கடல்
- கருங்கடல்
- காசுப்பியன் கடல்  
**உவர் நீர் ஏரிகள்**
- சார்லஸ் ஏரி, லூசியானா, ஐக்கிய அமெரிக்க நாடு
- சில்கா ஏரி, ஒடிசா, இந்தியா
- பாங்காங் ஏரி, லடாக், ஜம்மு காஷ்மீர், இந்தியா  
**முகத்துவாரம் மற்றும் சதுப்பு நிலம்**
- பழவேற்காடு ஏரி
- ரான் ஆப் கட்ச்
- கலிவேளி ஏரி
# உவர் நீர்

## இதனையும் காண்க

- உவர்ப்புத் தன்மை
# சில்கா ஏரி

**சில்கா ஏரி**, (Chilika Lake) கடலினின்று மணல் திட்டுகளால் பிரிக்கப்பட்ட உவர் நீர் தன்மை கொண்ட ஏரி போன்ற கடற்காயல் ஆகும். சில்கா ஏரி இந்தியாவின் ஒடிசா மாநிலத்தின் புரி மாவட்டம், கோர்த்தா மாவட்டம் மற்றும் கஞ்சாம் மாவட்டங்களின் எல்லைகளாகப் பிரிக்கிறது. இது வங்காள விரிகுடாவை ஒட்டி 64.3 கிலோ மீட்டர் நீளத்தில பரந்துள்ளது. சில்கா ஏரியில் அமைந்த நளபனா தீவுப் பகுதியில் நளபனா பறவைகள் சரணாலயம் அமைந்துள்ளது.  
1,100 சதுர கிலோ மீட்டர் பரப்பளவு கொண்ட சில்கா ஏரி, உலகின் இத்தகைய உவர் நீர் ஏரிகளில் இரண்டாவது பெரிய ஏரியாகும்.  
குளிர்காலத்தில் வெளிநாட்டுப் பறவைகள் அதிக அளவில் சில்கா ஏரியில் பெரிய அளவில் வலசை வருகிறது. அழிவின் விளிம்பில் உள்ள பறவை இனங்கள் மற்றும் விலங்கினங்களுக்கு சில்கா ஏரி புகலிடமாக உள்ளது.  
சில்கா ஏரியின் சூழலியல் மீன் வளத்திற்குப் பெரிதும் ஆதாரமாக விளங்குகிறது. சில்கா ஏரியின் கரையிலும், தீவுகளிலும் மீன்பிடித் தொழிலை நம்பி, 132 கிராமங்களைச் சேர்ந்த 1,50,000-க்கும் மேற்பட்ட மீனவர்கள் வாழ்கிறார்கள்.  
குளிர்காலத்தில் ருசியா, மங்கோலியா, நடு ஆசியா, தென்கிழக்கு ஆசியா, லடாக் மற்றும் இமயமலை பகுதிகளிலிருந்து 160 பறவை இனங்கள் சில்கா ஏரிக்கு வலசை வருகின்றன.
# சில்கா ஏரி

## போக்குவரத்து வசதிகள்

சென்னை – கொல்கத்தா தேசிய நெடுஞ்சாலை எண் 5 சில்கா ஏரியின் கிழக்கு கரையின் வழியாகச் செல்கிறது. ஒடிசாவின் புரி நகரத்திலிருந்து தென்கிழக்கில் 100 கிலோ மீட்டர் தொலைவில் உள்ளது.
சென்னை – புவனேஸ்வர் – கொல்கத்தா செல்லும் அனைத்து தொடருந்துகளும் சில்கா ஏரி வழியாக நின்று செல்கிறது.  
ஒடிசா மாநில சுற்றுலா வளர்ச்சிக் கழகம் சில்கா ஏரியில் படகு சவாரிக்கு ஏற்பாடு செய்துள்ளது. பல தனியார்ப் படகுகளும் சில்கா ஏரியில் உள்ள தீவுகளைச் சுற்றி காண்பிக்கின்றன.
# சித்திரை கார் (நெல்)

**சித்திரை கார்** என்றழைக்கப்படும் இந்த நெல் வகை, ஒரு பாரம்பரிய நெல் வகையாகும். தமிழகத்தின் ராமநாதபுரம் மாவட்டத்திலுள்ள ‘திருப்புல்லாணி’ எனும் நாட்டுப்புற பகுதியில் பிரதானமாக விளையக்கூடிய இந்த நெற்பயிர், ஒரு ஏக்கருக்கு சுமார் 1000 கிலோ வரையில் மகசூல் கொடுப்பதாக கருதப்படுகிறது. மேலும் பொதுவாக இவ்வகை நெற்பயிர்களை விவசாயிகள், “மட்டை” மற்றும் “நொருங்கன்” எனவும் அழைக்கபடுகின்றனர்.
# சித்திரை கார் (நெல்)

## பருவகாலம்

110 நாட்கள் வயதுடைய இந்நெல் இரகத்தை செப்டம்பர் மாதம் தொடங்கும் பின் சம்பா பருவத்தில் (புரட்டாசியின் நடுப்பகுதியில்) விதைத்து, சனவரியில் (தையில்) அறுவடைச் செய்யபடுகிறது.
# சித்திரை கார் (நெல்)

## வளருகை

நீர்நிலைகளின் கரையோரப்பகுதிகளில் காணப்படும் மணற்பாங்கான நிலப்பரப்பில் வறட்சியைத் தங்கி வளரக்கூடிய சித்திரை கார், அதிக உயரம் வளர்ந்து வைக்கோலைப் பெருக்கிக் கொடுக்கக்கூடியது.
# சித்திரை கார் (நெல்)

## இவற்றையும் காண்க

- பாரம்பரிய நெல்
- இலங்கையின் பாரம்பரிய அரிசி
- இயற்கை வேளாண்மை
- வேளாண்மை
# சித்திரை கார் (நெல்)

## வெளி இணைப்பு

- சித்திரை கார் நெல் படிமங்கள்
# இந்தியாவின் சாலைவிதி குறியீடுகள்

**இந்தியாவில் பின்பற்றப்படும் சாலைவிதிகள் மற்றும் அறிகுறிகள்** இங்கிலாந்தினை பின்பற்றியதாகும், ஆனால் இங்கு பன்மொழி உபயோகப்படுத்தப்படுகிறது. இந்திய மாநில நெடுஞ்சாலைகள் மற்றும் நகரச்சாலைகள் மாநிலமொழிகளிலும், ஆங்கிலத்திலும் இருக்கும். தேசியநெடுஞ்சாலைகள் இந்தி, ஆங்கிலம் மற்றும் மாநில மொழிகளில் இருக்கும்.
# அசிட்டோன் ஆக்சைம்

**அசிட்டோன் ஆக்சைம்** (*Acetone oxime*) அல்லது **அசிட்டாக்சைம்** (*acetoxime*) என்பது (CH<sub>3</sub>)<sub>2</sub>CNOH என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். இச்சேர்மம் கீட்டோக்சைம் வகைப்பாட்டிற்கு ஒரு எளிய எடுத்துக்காட்டாகும். வெண்மை நிற படிகத்திண்மங்களாகக் காணப்படும் இச்சேர்மம் தண்ணீர், எத்தனால், ஈதர், குளோரோஃபார்ம் இலிக்ரோயின் போன்றவற்றில் கரையும். கரிமத் தொகுப்பு வினைகளில் ஒரு வினைப்பொருளாக இது பயன்படுத்தப்படுகிறது .
# அசிட்டோன் ஆக்சைம்

## தயாரிப்பு

அசிட்டோன் மற்றும் ஐதராக்சிலமைன் இரண்டும் HCl முன்னிலையில் ஒடுக்க வினையினால் அசிட்டோன் ஆக்சைம் உருவாகிறது ..
# அசிட்டோன் ஆக்சைம்

## பயன்கள்

ஐதரசீனுடன் ஒப்பிடுகையில் குறைவான நச்சுத்தன்மையும், அதிக நிலைப்புத்தன்மையும் கொண்ட ஓர் அற்புதமான அரித்தல் தடுப்பியாக அசிட்டோன் ஆக்சைம் பயன்படுகிறது. மேலும், கீட்டோன், கோபால்ட், ஆகியனவ்ற்றை உறுதி செய்யவும் கரிமத்தொகுப்பு வினைகளிலும் இது பயன்படுத்தப்படுகிறது .
# செயலாக்க ஆணை 13769

களுக்கும் குறைவானவை இத்தடையால் திரும்பப் பெறப்பட்டுள்ளன. பிரிவு 5 அனைத்து நாடுகளுக்கும் பொதுவானது.]]
**செயலாக்க ஆணை 13769** எனப்படுவது அமெரிக்க அரசத் தலைவர் டோனால்ட் டிரம்ப் 27 சனவரி 2017 அன்று கையெழுத்திட்ட செயலாக்க ஆணை ஆகும். இந்த ஆணையின்படி இராக், இரான், லிபியா, சோமாலியா, சூடான், சிரியா, ஏமன் ஆகிய 7 நாடுகளைச் சேர்ந்தோர் ஐக்கிய அமெரிக்காவில் நுழைவதற்கு உடனடியாக தடை விதிக்கப்பட்டது. இந்த ஆணை உடனடியாக நடைமுறைப்படுத்தப்பட்டது. ஐக்கிய அமெரிக்காவை நோக்கி வந்துகொண்டிருந்த ஏதிலிகள் அனைவரும் வானூர்தி நிலையங்களில் தடுத்து நிறுத்தப்பட்டனர்.  
தடையை ஐக்கிய அமெரிக்கா முழுமைக்குமாக தற்காலிகமாக நிறுத்திவைப்பதாக சியாட்டிலில் உள்ள நீதியரசர் 3 பிப்ரவரி 2017 அன்று உத்தரவு பிறப்பித்தார்.
# வார்ப்புரு:Fdw

<noinclude></noinclude>== File:} listed for discussion ==
A file that you uploaded or altered, , has been listed at . Please see the to see why it has been listed (you may have to search for the title of the image to find its entry). Feel free to add your opinion on the matter below the nomination. <includeonly>~~</includeonly>~~ <noinclude>  
</noinclude>
# போகன்

***போகன்*** (*Bogan*) 2017 பிப்ரவரி மாதம் 2 ஆம் தேதி வெளிவந்த தமிழ்த் திரைப்படமாகும். இதில் செயம் ரவி, அரவிந்த் சாமி, அன்சிகா மோட்வானி, நாசர், பொன்வண்ணன் போன்றோர் நடித்துள்ளார்கள். இமான் இசையமைத்துள்ளார். லட்சுமன் இயக்கியுள்ளார். பிரபுதேவா தயாரித்துள்ளார்.
# போகன்

## கதைச் சுருக்கம்

நகைக் கடை, வங்கி என்று அடுத்தடுத்து பெரிய அளவில் இரண்டு பணக் கொள்ளைகள் நடக்கின்றன. இரண்டு கொள்ளைகளையும் அதே நிறுவனத்தில் பணிபுரிபவர்கள் செய்த தாக அங்கே உள்ள சிசிடிவி கேமராக்களில் பதிவாகிறது. அப்படிச் சிக்குபவர்களில் ஒருவர் நரேன். அவரது மகன் உதவி ஆணையர் விக்ரம் (ஜெயம் ரவி). தன் அப்பாவின் மீது படிந்த கறையைப் போக்க அவர் களம் இறங்குகிறார். ரவி மேற்கொள்ளும் துப்பறியும் முயற்சியில் ஆதித்யா (அரவிந்த் சாமி) சிக்குகிறார்.  
கொள்ளைகளின் சூத்திரதாரி அரவிந்த் சாமிதான் என்று தெரிந்தாலும் அவர் அதை எப்படிச் செய்தார் என்பது மர்மமாகவே இருக்கிறது. அதைக் கண்டுபிடிக்க முனையும் ரவியிடம் தன் ரகசிய சக்தியைப் பிரயோகிக்கிறார் அரவிந்த் சாமி. இதனால் ரவியின் வாழ்க்கை அடியோடு மாற, அடுத்தடுத்துப் பல விபரீதங்கள் அரங்கேறுகின்றன.
# தொடர் (நூலகவியல்)

நூலகவியலில் **தொடர்** (series, serial) என்பது வரிசையாக தொடர்ச்சியாக வெளிவரும், பொதுவாக இலக்கமிடப்பட்ட படைப்புக்களைக் குறிக்கும். பொதுவாக அதன் இறுதி முன்கூட்டி முடிவுசெய்யப்படுவதில்லை. தொடர்கள் பல வகையான ஊடக வடிவங்களில் வெளிவருகின்றன. இதழ், ஆய்விதழ், நாளிதழ், ஆண்டு அறிக்கை, விபரத் திரட்டி, சிறப்பு வெளியீடுகள், பல்லூடகத் தொடர்கள் எனப் பல்வகைப்பட்டவை தொடர்கள் உள்ளன.
# தொடர் (நூலகவியல்)

## மேலாண்மை

தொடர்களை மேலாண்மை செய்வது நூலகவியலில் சவால் மிக்க ஒன்றாகக் கருதப்படுகின்றது. தொடர்களில் வெளியீட்டு ஒழுங்கு முறையற்றதாக இருக்கும். அவற்றின் தற்போதைய நிலை, எதிர்காலம் கேள்விக்குரிய ஒன்றாகும். அவற்றின் தலைப்பு, உள்ளடக்கம், ஊடகம் மாற்றப்படலாம். அவற்றின் காப்புரிமைகளும் கூடிய சிக்கல்கள் வாந்த ஒன்றாகும். இது போன்ற காரணங்களால் தொடர்களை மேலாண்மை செய்வது நூலகவியில் ஒரு சிறப்புச் செயற்பாடு ஆகும்.
# தொடர் (நூலகவியல்)

## துறை

இந்தத் துறையில் சிறப்புச் தேர்வு பெற்றவரை இதழ்கள் நூலகவியலாளர் அல்லது தொடர்கள் நூலகவியலாளர் என்பர். North American Serials Interest Group, Inc. இத் துறை சார்ந்தவர்களின் விடயங்களில் சிறப்பு அக்கறை கொண்ட ஒரு நிறுவனம் ஆகும்.
# தேவி (2016 திரைப்படம்)

**தேவி** 2016 ல் வெளிவந்த ஓர் இந்திய மும்மொழி இசை, திகில் நகைச்சுவைத் திரைப்படமாகும். இப்படத்தை ஏ. எல். விஜய் இணை எழுதி இயக்கியுள்ளார். இப்படத்தில் முன்னணி கதாபாத்திரமாக தமன்னாவும், பிரபுதேவா, சோனு சூத், ஆர். ஜே. பாலாஜி ஆகியோர் துணை கதாபாத்திரங்களிலும் நடித்துள்ளனர்.
# தேவி (2016 திரைப்படம்)

## நடிகர்கள்

- பிரபுதேவா
- தமன்னா - தேவி
- சோனு சூத்
- ஆர். ஜே. பாலாஜி
# பித்ருபக்த அரசு

**பித்ருபக்த அரசு (Pitrbhakta** (IAST: Pitṛbhakta) என்பது கிழக்கு இந்தியாவின் கலிங்கப் பகுதியை கி.பி. ஐந்தாம் நூற்றாண்டில் ஆண்ட அரச மரபு ஆகும். பித்தருபக்த அரசின் எல்லைக்குள் தற்கால வடக்கு ஆந்திரப் பிரதேசம் மற்றும் தெற்கு ஒடிசா ஆகியவை அடங்கி இருந்தன. இவர்களை ஒருவேளை மாத்தறைப் அரசை வீழ்திவிட்டு ஆட்சிக்கு வந்திருக்கவேண்டும் எனக் கருதப்படுகிறது.
# பித்ருபக்த அரசு

## வரலாறு

இந்த அரசமரபின் உண்மையான பெயர் இது அல்ல. இந்த அரசர்கள் தங்கள் கல்வெட்டுகளிலில் தங்களை *பித்ருபக்தர்* (தங்களை தந்தையின் பக்தர்) என அழைத்துக்கொண்டனர், தற்கால அறிஞர்கள் இந்தச் சொல்லை இந்த அரச மரபின் பெயராக வைத்தனர்.
# பித்ருபக்த அரசு

## வரலாறு

### உமாவர்மன்

உமாவர்மன் இந்த மரபின் முதல் அரசராக அறியப்படுகிறார். கல்வெட்டு சான்றுகள் இவர் மத்தறை மன்னர் அனந்தசக்திவர்மனை தூக்கி எறிந்துவிட்டு ஆட்சிக்கு வந்ததாக குறிப்பிடுகின்றன. அனந்தசக்திவர்மனிடம் தேசக்சபடலதீக்ஷதா என்னும் அரச பதவியில் இருந்த மாத்ரவரா பிறகு உமாவர்மனின் ஆட்சிக்காலத்திலும் அதே பதவியை வகித்தார், என உமாவர்மன் சிங்கபுரத்தில் அளித்த இரண்டு செப்பேடுகள் வழியாக அறிய இயலுகிறது. இந்த சாசணங்கள் உமாவர்மனின் 30 ஆவது மற்றும் 40 ஆவது ஆட்சியாண்டுகளில் வெளியிடப்பட்டன. இந்த இரண்டு சாசணங்களிலும் உமாவர்மன் *கலிங்காதிபதி* என அழைக்கப்படுகிறார். இதனால் அனந்தசக்திவர்மன் மற்றும் உமாவரமன் ஆகிய இருவருக்கும் அதிகாரத்தைக் கைப்பற்றுவதில் ஒரு போட்டி இருந்ததாக தெரிகிறது.  
உமாவர்மனின் இறுதியாக அறியப்பட்ட செப்பேட்டில் (இவரது 40 ஆம் ஆட்சியாண்டு) இவரது மகனான வசுசேனராஜா குறிப்பிடப்படுகிறார். இந்த இளவரசனின் பெயர் வேறு எந்த மூலத்திலும் குறிப்பிடப்பட்டவில்லை. கல்வெட்டு கலிங்கா என்ற பெயரிடப்பட்ட, ஒரு புதிய அக்ரகாரத்தை உருவாக்குவது குறித்தது, இந்த கிராமம் வசிஷ்ட கோத்ரத்தைச் சேர்ந்த அந்தணர்களுக்கு வழங்கப்பட்ட உருவாக்கப்பட்டது.  
உமாவர்மணின் சாசணங்கள் கண்டறியப்பட்ட இடங்கள், மற்றும் அதில் குறிப்பிடப்பட்ட இடங்கள் போன்ற அனைத்தும் தற்கால கஞ்சாம் (தெற்குப் பகுதி), சிறீகாகுளம், விசாகப்பட்டணம் ஆகிய மாவட்டங்களைச் சேர்ந்த பகுதிகளாகும்.
# பித்ருபக்த அரசு

## வரலாறு

### நந்தபிரபாஞ்சனவர்மன்

அடுத்து அறியப்பட்ட பித்ருபக்த மன்னன் நந்தபிரபாஞ்சனவர்மன் ஆவார். இவர் சரபள்ளிகா, வர்தமானபுரா, சிம்மபுரம் ஆகிய இடங்களில் இருந்து செப்பேடுகள் வழியாக மாணியங்கள் அளித்துள்ளார். கண்டறியப்பட்ட இவரது மூன்று சாசணங்களிலும் இவரை *சகல-கலிங்காதிபதி* ("முழு கலிங்கத்துக்கும் மன்னர்") என குறிப்பிடப்பட்டுள்ளது. இந்தப் பட்டத்தை பயன்படுத்திய வேறு நபர் என்றால் மாத்தறை மன்னர் பிரபாஞ்சனவர்மன் ஆவார். இதன் காரணமாக, சில அறிஞர்கள் இவர்கள் சமகால ஆட்சியாளர்களாக இருக்க வேண்டும் என்று கருததுகின்றனர். எனினும், வரலாற்று சான்றுகள் நந்தபிரபாஞ்சனவர்மன் பின்வந்த ஒரு ஆட்சியாளர் என்று கூறுகின்றன.  
நந்தபிரபாஞ்சனவர்மன் சிம்மபுரத்திலிருந்து வெளியிட்ட ரகோலு செப்பேட்டானது, ரகோலு கிராமத்தில் (தற்கால ரகோலகா கிராமம்) ஒரு நிலமாணியம் அளித்தது தொடற்பானது ஆகும். இதே கிராமத்தில் புதியதாக உருவாக்கப்பட்ட அக்ரகாரத்தை உருவாக்கியது தொடற்பான மாத்தறை மன்னர் சத்திவர்மனின் செப்பேடு உள்ளது குறிப்பிடத்தக்கது. மேலும் இப்பகுதியை மத்தறை மரபினரிடமிருந்து பித்ருபக்தர்கள் கைபற்றியதையும் செப்பேடு கூறுகிறது.
# பித்ருபக்த அரசு

## வரலாறு

### சந்திரவர்மன்

அடுத்து தெரியவருகின்ற பித்ருபக்த ஆட்சியாளர் சந்திரவர்மன் ஆவார். இவர் *கலிங்காதிபதி* என்ற பட்டம் பூண்டிருந்தார். இவர் விஷ்ணுவின் பக்தராக இருந்தார். மாத்ரவராவின் மன்னான ருத்ரதத்தா தேசக்சபடலதீக்ஷதா அரச பதவியில் தன் தந்தைக்குப் பின் இருந்ததார்.
# பித்ருபக்த அரசு

## வரலாறு

### விஷக்தவர்மன்

விஷக்தவர்மன் என்ற பெயரிலான ஒரே ஒரு செப்பேடு கண்டறியப்பட்டுள்ளது, இவர் பரலக்கேமுடி பகுதியில் (தற்கால கஜபதி மாவட்டம்) 5 ஆம் நூற்றாண்டில் ஆட்சிபுரிந்தார். இவரது கொரோஷந்தா சாசணம் கலையிலும், சொல் நடையிலும் பித்ருபக்த சாசணங்களை நெருக்கமாக ஒத்துள்ளது. குறிப்பாக, சாசணத்தில் அவரது தந்தையின் பாதத்தை பணியும் ஒரு பக்தராக அவரை விவரிக்கிறது. இதைக் கொண்டு பார்க்கும்போது இவர் பித்ருபக்தர்களின் காலத்தைச் சேர்ந்தவராகவோ அல்லது அவர்களின் வீழ்ச்சிக்குப்பின்னர் சிம்ம்புரத்தில் உடனடியாக ஆட்சிக்கு வந்தவராக இருக்கலாம் என் கருதப்படுகிறது. இந்த சாசணம் சிறீபுரத்தில் இருந்து வெளியிடப்பட்டது, இந்த சிறீபுரம் பலவாறு அடையாளப்படுத்தப்படுகிறது இந்த ஊர் விசாகப்பட்டினம் மாவட்டத்தில் உள்ள பாத்தியா சிறீபுரம் கிராமாமக அடையாளம் காணப்பட்டுள்ளது. மற்றொரு கருத்தாக இந்த சாசணம் கண்டுபிடிக்கப்பட்ட பகுதியான கொரோஷண்ந்தா பகுதிக்கு அருகில் உள்ள பாத்திய சிறீபுரம் என்ற ஊர் என அடையாளம் காணப்பட்டுள்ளது. விஷக்தவர்மன் தன்னை கலிங்காதிபதி என அழைத்துக் கொள்ளவில்லை. பத்தியா சிறீபுரத்தின் மூலமாக இவரது ஆட்சிப் பரப்பு இன்றைய கஞ்சம் மாவட்டத்தின் தெற்கு பகுதியில் மட்டுமே இருந்தது என்று கருதப்படுகிறது.  
கொரோஷந்த சாசணனமானது பாஞ்சாளி (நிர்வாகப் பிரிவு) யைச் சேர்ந்த தம்போயக்கா என்னும் கிராமத்தில் அளித்த மாணியம் தொடற்பானது. தம்போயக்கா கிராமமானது தற்கால தம்பா கிராமமாக அடையாளம் காணப்பட்டுள்ளது, இதனுடன் கொரோஷந்த என்னும் பகுதியானது தற்கால கொரந்தா என அடையாளம் காணப்பட்டுள்ளது..  
ஒரு கோட்பாட்டின்படி விசாகப்பட்டினம் ஊரின் பெயர் ஒரு மன்னரின் பெயரிலிருந்து வந்தது எனப்படுகிறது, இந்த மன்னரே இங்குள்ள விசாகவாமினி கோயிலைக் கட்டியவர் எனப்படுகிறது. எனினும் இந்த யூகத்துக்கு எந்த ஆதாரமும் இல்லை.  
விசாகவர்மன் கீழைக் கங்கர்களால் ஆட்சிக் கட்டிலில் இருந்து ஆறாம் நூற்றாண்டில் அகற்றப்பட்டு அவர்களின் ஆட்சியமைத்திருக்கலாம் என கருதப்படுகிறது.
# பித்ருபக்த அரசு

## ஆட்சியாளர்கள் பட்டியல்

பின்வரும் குடும்ப மரபினர்கள் அறியவருகிறார்கள்:
- உமா-வர்மன் (Umāvarman)
- வசுசேன-ராஜா (Vasuṣeṇarāja), உமாவர்மனின் மகன்
- நந்த-பிரபாஞ்சன-வர்மன்
- சந்திர-வர்மன் (சந்திரவர்மன் அல்லது அச்சந்திரவர்மன்)
- விசக்த-வர்மன் (Viśakhāvarman), பித்ருபால அரசராக கருத சாத்தியங்கள் உள்ளன
இந்த ஆட்சியாளர்கள் இடையே சரியான உறவு கேள்விக்குறியாக உள்ளது.
# ரோசிதுகள்

**ரோசிதுகள்** (தாவர வகைப்பாட்டியல்:*Rosids*) என்பவை பூக்கும் தாவரங்கள் வகையிலுள்ள ஒரு பெரிய உயிரினக் கிளையின் (ஒற்றை மரபுவரிசை) உறுப்பினர்களைக் குறிக்கிறது. பூக்கும் தாவர வகையில் நான்கில் ஒரு பாகத்திற்கு மேல் சுமார் 70,000 தாவர இனங்கள் இவ்வுயிரினக் கிளையில் இடம்பெற்றுள்ளன.  
உயிரின வகைபாடு மற்றும் சூழலின் அடிப்படையைப் பொறுத்து ஒற்றை மரபுவரிசைத் தாவரங்கள் 16 முதல் 20 வரிசைகளாகப் பிரிக்கப்பட்டுள்ளன. இவ்வரிசைகளில் மொத்தமாக 140 குடும்பங்களைச் சேர்ந்த தாவரங்கள் காணப்படுகின்றன.  
கிரீத்தேசியக் காலம் முதலாக ரோசித் புதைப்படிவுகள் அறியப்படுகின்றன. 99.6 மற்றும் 125 மில்லியன் ஆண்டுகளுக்கு முந்தைய கிரீத்தேசிய நிலவியல் காலப் பகுதியின் அப்டியன் அல்லது அல்பியன் நிலவியல் நிலைகளில் ரோசித் வகை தாவரங்கள் தோன்றியிருக்கலாம் என்று மூலக்கூற்று கடிகை தொழில்நுட்ப மதிப்பீடுகள் தெரிவிக்கின்றன.
# ரோசிதுகள்

## பெயரிடல்

ரோசித்கள் என்பவை, அனைத்துலக பாசிகள், பூஞ்சைகள், தாவரங்களுக்கான பெயரிடல் நெறிமுறையில் அமைந்த ரோசிடே என்ற பெயரின் துணை வகுப்பு என்று வழக்கமாகபுரிந்து கொள்ளப்படுகிறது. 1967 ஆம் ஆண்டில் ஆர்மென் தாக்டாயன் ரோசிடே என்ற பெயரிடலுக்கான சரியான அடிப்படையை எடுத்துக் காட்டினார். 1830 ஆம் ஆண்டில் பிரடெரிக் கோட்டியப் பார்ட்லிங்கால் வெளியிடப்பட்ட தாவரங்களின் பட்டியல் ஓர் உயிரினக் கிளை அல்லது ஒற்றை மரபுவரிசை) எனப்பெயரிடப்பட்டது. பின்னர் இப்பெயர் ரோசிடே என்று பெயர் மாற்றம் செய்யப்பட்டது. தொடர்ந்து பல தாவரவியல் அறிஞர்களால் பலவாறாக வரையறை செய்யப்பட்டது. ரோசித்கள் என்ற பெயர் முறைசாராத ஒரு தாவரவியல் பெயராகும். உரோசா பூவினை அடிப்படையாகக் கொண்டு இப்பெயரைக் கொண்டு, இப்பெயர் உருவாக்கப்பட்ட முறைசாரா பெயரென்பர். அனைத்துலக பாசிகள், பூஞ்சைகள், தாவரங்களுக்கான பெயரிடல் நெறிமுறையில் அமைந்த பெயரீட்டுத் தரநிலை எதையும் நம்மால் ஊகிக்க முடியாது. மூலக்கூற்று கடிகை தொழில்நுட்ப மதிப்பீடுகள் தெரிவித்த முடிவுகளின் அடிப்படையில் ரோசித்கள் என்பவை ஒற்றை மரபுவரிசைத் தாவரங்கள் என்பதை அறியமுடிகிறது.  
ரோசித்கள் தொடர்பாக மூன்று வகையான வரையறைகள் பயன்படுத்தப்படுகின்றன. ரோசித்கள், சாக்சிபிரேகல்கள் மற்றும் இருவித்திலைத் தாவரங்கள் என்ற வரிசையைச் சார்ந்தவை என சில ஆசிரியர்கள் கருதுகின்றனர். வேறுசிலர் இவ்விரண்டு வரிசைகளையும் தவிர்த்து விடுகின்றனர். இங்கு எடுத்துக் கொள்ளப்பட்டுள்ள பூக்கும்தாவர ஒற்றை மரபுவரிசைத் தொகுதி வகைப்பாட்டியலில் இருவித்திலை தாவரங்கள் என்ற வரிசை எடுத்துக் கொள்ளப்பட்டு சாக்சிபிரேகல்கள் வரிசை விலக்கப்பட்டுள்ளது.
# ரோசிதுகள்

## இனத்தோற்ற நெறி முறைமை

கீழே குறிப்பிடப்படும், **ரோசிதுகள்** என்ற உயிரியக் கிளையின், தாவரத்தோற்ற நெறி (phylogeny) முறைமையானது, பூக்கும் தாவரங்களின் தோற்ற நெறிமுறை குழுவால் (Angiosperm Phylogeny Group) பின்பற்றப் படுகிறது.
# ஜெ. தீபா

**ஜெ.தீபா** (பிறப்பு:10 நவம்பர் 1974) எம்.ஜி.ஆர். அம்மா தீபா பேரவை என்ற அமைப்பின் நிறுவன பொதுச்செயலாளர் ஆவார்.
இவர் தமிழ்நாட்டின் முன்னாள் முதலமைச்சர் ஜெயலலிதாவின் அண்ணன் ஜெயக்குமாரின் மகளாவார்.
# ஜெ. தீபா

## குடும்பம்

தீபா 1974, நவம்பர் 10 ஆம் நாளில் ஜெயக்குமார், விஜயலட்சுமி ஆகியோருக்கு பிறந்தார். ஜெயக்குமார் முன்னாள் முதல்வர் ஜெயலலிதாவின் அண்ணன் ஆவார். ஆதர்ஷ் வித்யாலயாவில் பன்னிரெண்டாம் வரை படித்தார். பின்னர் மெட்ராஸ் பல்கலைக்கழகத்தில் ஆங்கிலப் பிரிவில் இளங்கலை பட்டம் பெற்றார். மதுரை காமராஜர் பல்கலைக்கழகத்தில் ஆங்கிலப் பிரிவில் முதுகலைப் பட்டம் பெற்றார். பிறகு இந்தியா டைம்ஸ் பத்திரிகையில் வேலை செய்தார். 2010 இல் வேல்ஸ் நாட்டிலுள்ள பிரபல பல்கலைக்கழகமான கார்டிஃப் பல்கலைக்கழகத்தில் உலக இதழியலில் முதுகலைப் பட்டம் பெற்றார். அதன்பிறகு உலகச் செய்திகள், மனிதக் குற்றங்கள், பல்வேறு நாடுகளின் அரசியல் வரலாறு குறித்து படித்தார். தற்போது அவர் அரசியல் கட்சியை ஆரம்பித்துள்ளார்.  
தீபாவுக்கு *தீபக்* என்ற சகோதரர் (தம்பி) உள்ளார். தீபாவின் குடும்பம் பாட்டி சந்தியா இருந்தபோது ஜெயலலிதாவுடன் ஒன்றாக போயஸ் தோட்டத்தில் இருந்தார்கள். பாட்டி சந்தியா காலமான பின்னர் தீபாவின் தந்தை ஜெயக்குமார் குடும்பத்துடன் வெளியேறி விட்டார். பின்னர் தியாகாராய நகர் சிவஞ்சானம் தெருவில் உள்ள வீட்டில் வாழ்ந்து வந்தனர். தீபாவிற்கு மாதவன் என்னும் கணவர் உள்ளார். இவர்களுக்கு இருவீட்டர்கள் சம்மதத்துடனும், அத்தை ஜெயலலிதா சம்மதத்துடனும் 2012 நவம்பர் 11 ஆம் நாள் திருமணம் நடைபெற்றது. தீபாவின் தந்தை ஜெயக்குமாரும் தாய் விஜயலட்சுமியும் காலமாகிவிட்டனர். 31 அக்டோபர் 2022 அன்று, தீபா ஒரு பெண் குழந்தையை பெற்றெடுத்தார்.
# ஜெ. தீபா

## அரசியல்

மக்கள் விரும்பினால் அரசியலுக்கு வருவேன் என்றும் மறைந்த தனது அத்தை ஜெயலலிதாவுக்கு தான்தான் உண்மையான வாரிசு என்றும் தீபா கூறினார். ஜெயலலிதாவின் பிறந்த நாளான 2017 ஆண்டு பிப்ரவரி 24 ஆம் தேதி ‘எம்ஜிஆர் அம்மா தீபா பேரவை’ என்ற அமைப்பை தொடங்கினார்.
# ஜெ. தீபா

## எம்.ஜி.ஆர் அம்மா தீபா பேரவை

இவர் பிப்ரவரி 24, 2017 அன்று "எம்.ஜி.ஆர். அம்மா தீபா பேரவை" என்ற பெயரில் புதிய இயக்கத்தை அதிகாரப்பூர்வமாக தொடங்கினார். கருப்பு, சிவப்பு நிறங்கள் மற்றும் நடுவில் வெள்ளை நிறத்தில் எம்.ஜி.ஆர். ஜெயலலிதா படம் உள்ள கொடியை இயக்க கொடியாக அறிமுகப்படுத்தப்பட்டது.
# க. சீ. சிவகுமார்

**க. சீ. சிவகுமார்** (இறப்பு: 3 பிப்ரவரி 2017) தமிழகத்தைச் சேர்ந்த சிறுகதை, புதின எழுத்தாளர் ஆவார். 150-க்கும் மேற்பட்ட சிறுகதைகளை எழுதியிருந்தார். சிறந்த சிறுகதைக்கான 'இலக்கிய சிந்தனை விருது' 2000ஆம் ஆண்டு இவருக்கு வழங்கப்பட்டது.
# க. சீ. சிவகுமார்

## வாழ்க்கைக் குறிப்பு

கன்னிவாடி சீரங்கராயன் சிவகுமார் எனும் இயற்பெயரைக் கொண்ட இவர், திருப்பூர் மாவட்டம் தாராபுரம் அருகேயுள்ள கன்னிவாடி கிராமத்தில் பிறந்தவர். திருப்பூர் பகுதியில் தமிழ்நாடு முற்போக்கு எழுத்தாளர்கள் மற்றும் கலைஞர்கள் சங்கத்துடன் இணைந்து இலக்கிய நிகழ்வுகளை நடத்தியவர்.  
பத்திரிகையாளராக விகடன், தினமலர் ஆகிய நிறுவனங்களில் சில ஆண்டுகள் பணியாற்றினார்.  
எட்டாம் வகுப்பு தமிழ் புத்தகங்கத்தில் "காலம் உடன் வரும்" என்னும் தலைப்பில் இவரது சிறுகதை தரப்பட்டுள்ளது.
# க. சீ. சிவகுமார்

## மறைவு

3 பிப்ரவரி 2017 அன்று பெங்களூருவில் மாடியில் இருந்து தவறி விழுந்து உயிரிழந்தார். அப்போது அவருக்கு வயது 46.
# க. சீ. சிவகுமார்

## வெளிவந்த நூல்கள்

- கன்னிவாடி
- ஆதிமங்கலத்து விசேஷங்கள்
- குணச்சித்தர்கள்
- உப்புக்கடலை குடிக்கும் பூனை
- க. சீ. சிவகுமாரின் குறு நாவல்கள்
- குமாரசம்பவம் (விகடன் தொடர்)
# ஹர்சப் பேரரசு

நினைவைப் போற்றும் ஹர்சர்]]  
ஹர்ஷவர்தனர் நிறுவிய **ஹர்சப் பேரரசு**, பண்டைய பரத கண்டத்தின் கன்னோசியை தலைநகராகக் கொண்டு கி பி 606 முதல் 647 முடிய வட இந்தியாவில் குறுகிய காலம் ஆட்சி செலுத்தியது. குறுகிய கால பேரரசாக இருப்பினும் அமைதியும், வளமையும் நிலவிய பேரரசை பல்துறை அறிஞர்களையும், கலைஞர்களையும், புனித யாத்ரீகர்களையும் கவர்ந்தது. சீன பௌத்த அறிஞர் யுவான் சுவாங் ஹர்சப் பேரரசின் பௌத்த யாத்திரைத் தலங்களுக்கு வருகை புரிந்தார்.
# ஹர்சப் பேரரசு

## பின்னணி

மாளவ மன்னன் தேவகுப்தன் ஹர்சரின் சகோதரியான ராஜ்யஸ்ரீயின் கணவரை கொன்றுவிட்டு ராஜ்யஸ்ரீயை தன்னோடு அழைத்துச் சென்று சிறை வைத்தான்  
அதை அறிந்த ஹர்ஷவர்தனர் மற்றும் ராஜ்ஜியஸ்ரீயின் அண்ணனான ராஜ்யவர்த்தனர் தேவகுப்தன் மீது போர் தொடுத்து வெற்றியும் பெற்றான். அதன் பின் சூழ்ச்சியால் ராஜ்யவர்தனர் கௌடப் பேரரசர் சசாங்கனால் கொல்லப்பட்டான்  
அப்போது ஹர்சருக்கு வயது பதினாரே நிரம்பிய நிலையில் ஹர்சவர்த்தனராக முடிசூட்டிக் கொண்டார்; ஆட்சிப் பொறுப்பேற்றவுடன் சசாங்கனை பழிதீர்த்து, தன் சகோதரி ராஜ்யஸ்ரீயையும் மீட்டார்.
# ஹர்சப் பேரரசு

## பேரரசின் பரப்பு

ஹர்சப் பேரரசின் பரப்பு வட இந்தியாவில், மேற்கே குஜராத் முதல் கிழக்கே வங்காளம் வரையிலும், வடக்கே காஷ்மீர் முதல் தெற்கே மாளவம் வரையிலும் பரவியிருந்தது.
# ஹர்சப் பேரரசு

## படை பலம்

ஹர்சப் பேரரசின் படையில் துவக்கத்தில் 5,000 யாணைகளும், 20,000 குதிரை வீரர்களும், 50,000 தரைப்படைவீரர்களும் இருந்தனர். பின்னர் ஹர்சரின் படையில் 1,00,000 குதிரைப்படைவீரர்களும், 60,000 யாணைப் படைவீரர்களும் கொண்டதாக விரிவுபடுத்தப்பட்டது.
# ஹர்சப் பேரரசு

## போர்கள்

618 - 619-இல் தென்னிந்தியாவின் சாளுக்கியப் பேரரசர் இரண்டாம் புலிகேசியுடன், நர்மதை ஆற்றின் கரையில் நடந்த போரில் ஹர்சர் தோல்வி அடைந்தார்.
# ஹர்சப் பேரரசு

## பௌத்தத்தின் புரவலர்

ஹர்சர் பௌத்த சமயம் மற்றும் பௌத்த சாத்திரங்களை போற்றினாலும், இந்து சமயம் மற்றும் சமண சமயங்களையும் ஆதரித்தார்.  
ஹர்சப் பேரரசில் சீன பௌத்தப் பயணி யுவான் சுவாங் கி பி 636-இல் வருகை புரிந்தார். அவரது கூற்று படி, ஹர்சவர்தனர் நாளந்தா பல்கலைகழகத்திற்கு பெரும் நிதியுதவிகள் செய்து புரந்தார் எனத் தெரிகிறது.  
643-இல் ஹர்சப் பேரரசின் தலைநகரான கன்னோசியில் நடைபெற்ற பௌத்த அறிஞர்கள் மாநாட்டில் இருபது மன்னர்களும், ஆயிரக்கணக்கான புத்த பிக்குகளும் கலந்து கொண்டனர்.
# ஹர்சப் பேரரசு

## வீழ்ச்சி

கி பி 647-இல் தமது 41-வது வயதில் ஹர்சவர்தனர் இறந்தார். அவரின் இறப்புடன் ஹர்சப் பேரரசும் ஹூணர்களால் வீழ்ந்தது.
# ஹர்சப் பேரரசு

## இதனையும் காண்க

- குப்தப் பேரரசு
# வார்ப்புரு:Infobox oil spill

</includeonly>  
| image = |sizedefault= |upright=} |alt=}} |=} }}
| imagestyle =
| captionstyle = padding:0.35em 0.35em 0.25em;line-height:1.25em;
| caption = }}  
| image2 =
| caption2 = }  
| image3 = |
|alt = }}
|coordinates = }
|float =
|mark = }
|marksize= 7
|label = }}}
|relief = }}
| = infobox
|caption = }}}}
|width = }}
}} |}}}
| caption3 = || } }}  
| image4 =
| caption4 = }  
| labelstyle = white-space:nowrap;padding-:0.65em;
| datastyle = line-height:1.3em;  
|label1 = அமைவிடம்
|data1 = }
|label2 = ஆள்கூறுகள்
|data2 = }
|label3 = நாள்
|data3 =
|header4 = விபத்து
|class4 = navbox-abovebelow
|label5 = காரணம்
|data5 = }
|label6 = உயிரிழப்புகள்
|data6 = }
|label7 = இயக்குநர்
|data7 = }
|header8 = கசிவுப் பண்புகள்
|class8 = navbox-abovebelow
|label9 = பருமன்
|data9 = }
|label10 = பரப்பளவு
|data10 = }
|label11 = பாதிக்கப்பட்ட கரையோரம்
|data11 = }
}}<noinclude>  
</noinclude>
# சிவப்பு சித்திரை கார் (நெல்)

**சிவப்பு சித்திரை கார்** (*Sivappu Chithiraikar*) எனக்கூறும் இந்த நெல் வகை, ஒரு பாரம்பரிய நெல் வகையாகும். தமிழகத்தின் ராமநாதபுரம் மாவட்டத்திலுள்ள பரமக்குடி பகுதியில் பிரதானமாக பயிரிடப்படும் இந்நெற்பயிர், ஒரு ஏக்கருக்கு குறைந்தது 600 கிலோ முதல் 900 கிலோ வரையிலும், முறையான பருவமழைக் காலத்தில் 1500 கிலோ முதல் 1800 கிலோ வரையிலும் தானிய மகசூல் கொடுப்பதாக கருதப்படுகிறது. மேலும் இப்பருவத்தில் மற்ற இரகங்களைவிட, தமிழக விவசாயிகள் இந்த இரகத்தினையே அதிகம் விரும்பி பயிரிடுகின்றனர் எனவும் கூறப்படுகிறது.
# சிவப்பு சித்திரை கார் (நெல்)

## பருவகாலம்

குறுகியக்கால பயிரான 110 நாட்கள் வயதுடைய இந்நெல் இரகத்தை, செப்டம்பர் மாதம் தொடங்கும் பின் சம்பா பருவத்தில் (ஆவணியில்) விதைத்து, சனவரியில் (தையில்) அறுவடைச் செய்யபடுகிறது.
# சிவப்பு சித்திரை கார் (நெல்)

## வளருகை

இந்த நெல்லின் மேல் தோல் கருப்பு நிறத்திலும், இதன் அரிசியின் மேல் தோல் சிவப்பு நிறத்திலும், காணப்படுகிறது. வறட்சியைத் தங்கி வளரக்கூடிய சிவப்பு சித்திரை கார், அதிக உயரம் வளர்ந்து வைக்கோலைப் பெருக்கிக் கொடுக்கக்கூடியது.
# சிவப்பு சித்திரை கார் (நெல்)

## இவற்றையும் காண்க

- பாரம்பரிய நெல்
- இலங்கையின் பாரம்பரிய அரிசி
- இயற்கை வேளாண்மை
- வேளாண்மை
# ராஜா கிருஷ்ணமூர்த்தி

**ராஜா கிருஷ்ணமூர்த்தி** (*Raja Krishnamoorthi*, பிறப்பு: சூலை 19, 1973) இந்திய அமெரிக்கத் தொழிலதிபரும், அரசியல்வாதியும், ஐக்கிய அமெரிக்காவின் இலினொய் மாநிலத்தின் 8வது மாவட்டத்துக்கான அமெரிக்கக் கீழவை உறுப்பினரும் ஆவார்.
# ராஜா கிருஷ்ணமூர்த்தி

## ஆரம்ப வாழ்க்கை

கிருஷ்ணமூர்த்தி இந்தியாவில் தமிழ்நாடு விருதுநகர் மாவட்டம், இராஜபாளையம் என்ற ஊரைச் சேர்ந்தவர். புது தில்லியில் 1973 இல் பிறந்தவர். பிறந்த மூன்று மாதத்தில் இவரது குடும்பம் தந்தையின் மேற்படிப்புக்காக நியூயார்க், பஃபலோ நகருக்குக் குடிபெயர்ந்தது. 1980இல் இலினொய் மாநிலத்திற்குக் குடிபெயர்ந்தது.  
கிருஷ்ணமூர்த்தி பிரின்ஸ்டன் பல்கலைக்கழகத்தில் கல்வி கற்று இயந்திரப் பொறியியலில் இளநிலைப் பட்டம் பெற்றார். பின்னர் ஆர்வார்டு சட்டப் பள்ளியில் படித்து சட்டவறிஞரானார்.
# ராஜா கிருஷ்ணமூர்த்தி

## அரசியலில்

2010 இல் கிருஷ்ணமூர்த்தி இலினொய் மாநிலத்தின் மக்களாட்சிக் கட்சி அதிகாரிகளுக்கான வேட்பாளராகப் போட்டியிட்டு 1% வாக்குகளால் தோற்றார். 2012 ஆம் ஆண்டில் இலினொய் மாநிலத்தின் 8-வது மாவட்டக் கீழவை உறுப்பினராகப் போட்டியிட்டு டம்மி டக்வர்த் என்பவரிடம் தோற்றார். 2016 நவம்பர் இறுதித் தேர்தலில் கிருஷ்ணமூர்த்தி 58.1% வீத வாக்குகளைப் பெற்று குடியரசுக் கட்சி வேட்பாளர் பீட் டிச்சியானி என்பவரைத் தோற்கடித்து வெற்றி பெற்றார். இலினொய் மாநில நடுத்தரக் குடும்பத்தினருக்குத் தரமான வாழ்க்கை அமைத்துக் கொடுப்பதாக வாக்குறுதி அளித்து இவர் போட்டியிட்டார்.
# க. செ. நடராசா

**நாவற்குழியூர் நடராஜன்** (30 சூன் 1919 – 17 பெப்ரவரி 1994) எனப்படும் கலாநிதி **க. செ. நடராசா** இலங்கைத் தமிழ் அறிஞரும், மரபுவழிக் கவிஞரும், ஆசிரியரும், எழுத்தாளரும் ஆவார்.
# க. செ. நடராசா

## வாழ்க்கைக் குறிப்பு

கனகசபை செல்லப்பா நடராசா யாழ்ப்பாண மாவட்டம் நாவற்குழி என்ற ஊரில் செல்லப்பா, அன்னம்மா ஆகியோருக்குப் பிறந்தவர். தமிழ் இலக்கியத்தில் முதுகலைப் பட்டம் பெற்ற இவர் யாழ்ப்பாண சரித்திரத்தைக் கூறும் வையாபாடல் என்னும் செய்யுள் நூலை ஆராய்ந்து, கொழும்புப் பல்கலைக்கழகத்தில் முதுகலைப் பட்டமும், கலாநிதி பட்டமும் பெற்றார். ஈழத்துத் தமிழிலக்கிய வரலாற்றை ஆராய்ந்து உலகத் தமிழாராய்ச்சி மாநாடுகளில் ஆய்வுக் கட்டுரைகளைச் சமர்ப்பித்தார். முதுபெரும் எழுத்தாளர் வரதருடன் இணைந்து *மறுமலர்ச்சி சங்கத்தை* நிறுவி மறுமலர்ச்சி என்னும் மாத இதழை வெளியிட்டு அதன் ஆசிரியராகப் பணியாற்றினார்.  
நடராசன் கொழும்பு ரோயல் கல்லூரியில் ஆசிரியராகப் பணியில் சேர்ந்தார். ஆசிரியராகப் பணியாற்றிய காலத்தில் அவரது நண்பர் சானாவின் வெண்டுகோளின் பேரில் 1951 இல் இலங்கை வானொலியில் பேச்சுப் பகுதியில் உதவியாளராகப் பணியில் சேர்ந்தார். 1953 இல் அப்பகுதியின் பொறுப்பாளராகப் பணியுயர்வு பெற்றார். அதன் பின்னர் தமிழ் நிகழ்ச்சி அமைப்பாளராகவும் பணியாற்றினார். 1960 *சிலம்பொலி* என்ற கவிதைத் தொகுதியையும் வெளியிட்டார். இவரது கவிதைகள் பல இலங்கை வானொலியில் மெல்லிசைப் பாடல்களாக ஒலிபரப்பாயின.
# க. செ. நடராசா

## வெளிவந்த நூல்கள்

- *வையாபாடல்* (தொகுப்பு நூல், 1980, கொழும்புத் தமிழ்ச் சங்கம்)
- *ஈழத்துத் தமிழ் இலக்கிய வளர்ச்சி* (1982, கொழும்புத் தமிழ்ச் சங்கம்)
- *ஈழத்துத் தமிழ் இலக்கிய வளர்ச்சி* (1987, சென்னை காந்தளகம் பதிப்பகம்)
- *கவிக்கற்பரசி* (சென்னை காந்தளகம்)
- *உள்ளதான ஓவியம்* (கவிதைத் தொகுப்பு, 1998, கனடா எழுத்தாளர் இணையம்)